เพิ่งคลอดน้องเมื่อวันที่6/11/61 คุณนัดตรวจหลังคลอดวันที่7/12/61 ได้ยาคุมแบบ28เม็ดมา คุณบอกให้เริ่มทานได้ทันที กลับมาถึงบ้านเลยเริ่มทานเลย พอทานยาคมครบ7วัน ทานไม่ตรงเวลาบ้างค่ะ เหมือนเริ่มมีเลือดออก ประจำเดือนมา แบบนี้คือต้องทานยาคุมแผงเดิมให้หมดก่อนรึเปล่าคะ แล้วระหว่างแผงนี้หากมีเพศสัมพันธ์ มีสิทธิ์ท้องมั้ยคะ แล้วควรที่จะเริ่มทานแผงใหม่เมื่อไหร่คะ
สวัสดีค่ะ หากไม่ได้ให้นมลูกแล้ว สามารถที่จะเลือกทานยาคุมกำเนิดแบบใดก็ได้ แต่หากยังต้องการให้นมลูก แนะนำควรทานยาคุมกำเนิดชนิดที่เป็นฮอร์โมนเดี่ยว ซึ่งจะไม่มีผลต่อการหลั่งของน้ำนม เช่น ยี่ห้อ exluton, dailyton, cerazette เป็นต้นดังนั้น หากยาคุมกำเนิดที่ทานอยู่ เป็นชนิดฮอร์โมนเดี่ยว ผลข้างเคียงที่พบได้บ่อยคือ การมีเลือดออกกะปริดกะปรอย ดังนั้น การทานยาไป 7 วัน แล้วมีเลือดออกดังกล่าว ไม่ได้ถือเป็นเลือดประจำเดือน แต่เป็นอาการเลือดออกกะปริดกะปรอยจากผลของยา ซึ่งหากมีปริมาณไม่มาก ก็ไม่ได้อันตรายแต่อย่างใด โดยส่วนใหญ่เมื่อทานต่อเนื่องไปซักระยะ อาการเลือดออกกะปริดกะปรอยจะค่อยๆ ลดน้อยลงจนหายไปที่สำคัญ คือการทานยาคุมให้ตรงเวลา เพราะหากเป็นยาคุมชนิดฮอร์โมนเดี่ยว การทานยาในเวลาที่ต่างกันเป็นชั่วโมง อาจมีผลทำให้ประสิทธิภาพในการป้องกันการตั้งครรภ์ลดลงได้ และทำให้เกิดเลือดออกกะปริดกะปรอยได้มากขึ้นดังนั้น ควรทานยาต่อไปจนกว่าจะหมดแผงครบ 28 เม็ด แล้วจึงเริ่มทานแผงใหม่ต่อไปเรื่อยๆ ค่ะ